მიხო ბორაშვილი

**მიხო ბორაშვილი** (დ. 14 ოქტომბერი, 1947, კასპი) — ქართველი მსახიობი, რეჟისორი, სცენარისტი, საქართველოს კინემატოგრაფისთა შემოქმედებითი კავშირისა (1995 წლიდან) და შოთა რუსთაველის თეატრისა და კინოს სახელმწიფო უნივერსიტეტის აკადემიური საბჭოს წევრი (2007-2010).

## ბიოგრაფია
დაიბადა 1947 წლის 14 ოქტომბერს კასპში. 1979 წელს დაამთავრა ლენინგრადის თეატრის, მუსიკისა და კინემატოგრაფიის სახელმწიფო ინსტიტუტის ტელერეჟისურის ფაკულტეტი (იული კარასიკის
სახელოსნო). 1969-2006 წლებში მუშაობდა კომპანია „ქართულ ტელეფილმში“ ჯერ კინორეჟისორის ასისტენტად, 1989 წლიდან — კინორეჟისორად. 2006 წლამდე კომპანიის დოკუმენტური ფილმების განყოფილების ხელმძღვანელი. 2003 წლიდან ეწევა პედაგოგიურ მოღვაწეობას შოთა რუსთაველის თეატრისა და კინოს უნივერსიტეტში, 2017 წლამდე ხელმძღვანელობდა მხატვრული კინოს რეჟისურის სახელოსნოს. გამოქვეყნებული აქვს 4 ქრესტომათიული სახელმძღვანელო: „კინორეჟისურა“, „დოკუმენტური კინოს რეჟისურა“, „საუბრები კინორეჟისურაზე“ (6 წიგნად) და 3 სამეცნიერო ნაშრომი: „ლევ კულეშოვის სამონტაჟო კონცეფცია“, „სერგეი ეიზენშტეინის სამონტაჟო თეორიების ევოლუცია“, „ვსევოლოდ პუდოვკინი და ფოტოგენია“.

გადაღებული აქვს 35-ზე მეტი მხატვრული, დოკუმენტური და მოკლემეტრაჟიანი ფილმი, რომელთა უმეტესობის სცენარის ავტორიც თავად არის. გადაღებულია ფილმებში: „მაგდანას ლურჯა“ (მიხო), „სხვისი შვილები“ (გია), „მე, ბებია, ილიკო და ილარიონი“ (რომული) და სხვა.

## ჯილდოები და აღიარება
* 2008 — ღირსების ორდენი
### ფილმები
* „გზა მაცხოვრისა“ და „დედაო ღვთისავ…“ — 2004 წლის საქართველოს სახელმწიფო პრემია კინოხელოვნების დარგში; მართლმადიდებლური ფილმების საერთაშორისო კინოფესტივალ „პოკროვის“ პრიზი (კიევი, 2007); საერთაშორისო კინოფესტივალ „Magnifikat“-ის ჟიურის სპეციალური პრიზი (მინსკი, 2008)
* „ფანჯარა“ — საკავშირო ფესტივალის პრიზი (კიევი, 1980); საერთაშორისო კინოფესტივალის „ოქროს სინერაილი-2003“ —  მთავარი პრიზი (ლილი, 2003)
* „მერი“ — ტამპერეს საერთაშორისო კინოფესტივალის საპატიო დიპლომი (ტამპერე, 1990)
* „თავშესაფარი“ — საერთაშორისო კინოფესტივალის „ოქროს რაინდი“ — ჟიურის სპეციალური პრემია (მოსკოვი, 1978); საერთაშორისო კინოფესტივალის „Magnifikat“-ის მთავარი პრიზი (მინსკი, 2010); საერთაშორისო კინოფესტივალის „Лiстапад“ —  ჟიურის სპეციალური პრიზი (მინსკი, 2010)
* „შემსრულებელი“ — საერთაშორისო კინოფესტივალის „ოქროს არწივი“ — ქართული კინო-აკადემიის სპეციალური პრიზი (ბათუმი, 1995)
* „ცარიელი სივრცე“ — საერთაშორისო კინოფესტივალების „კინო-შოკი“ (ანაპა, 2001) და „ოქროს რაინდი“ (მოსკოვი, 2002) პრიზები; აშდოდის საერთაშორისო კინოფესტივალის (2005) ჟიურის სპეციალური პრიზი, ფიპრესის პრიზი და მუნიციპალიტეტის პრიზი.

## ფილმოგრაფია
### დამდგმელი რეჟისორი
* 1980 — „ფანჯარა“
* 1981 — „ფშავი“
* 1986 — „ექვსიდან ათამდე“
* 1989 — „მერი“
* 1990 — „ნინიკო“
* 1991 — „საქართველოს ქრონიკები“
* 1994 — „შემსრულებელი“
* 1997 — „თავშესაფარი“
* 1997 — „სიაუშ ქართველი“
* 2001 — „ცარიელი სივრცე“
* 2002 — „გზა მაცხოვრისა“
* 2003 — „დედაო ღვთისავ…“
* 2005 — „მე, ჯორჯ ბალანჩინი…“

### სცენარის ავტორი
* 1980 — „ფანჯარა“
* 1981 — „ფშავი“
* 1986 — „ექვსიდან ათამდე“
* 1989 — „მერი“
* 1990 — „ნინიკო“
* 1991 — „საქართველოს ქრონიკები“
* 1994 — „შემსრულებელი“
* 1997 — „თავშესაფარი“
* 2001 — „ცარიელი სივრცე“
* 2002 — „გზა მაცხოვრისა“
* 2003 — „დედაო ღვთისავ…“
* 2005 — „მე, ჯორჯ ბალანჩინი…“

### გადაღებულია ფილმებში
* 1955 — „მაგდანას ლურჯა“ — მიხო (რეჟ. თ. აბულაძე, რ. ჩხეიძე)
* 1958 — „სხვისი შვილები“ — გია (რეჟ. თ. აბულაძე)
* 1962 — „მე, ბებია, ილიკო და ილარიონი“ — რომული (რეჟ. თ. აბულაძე)
* 1966 — „ბელა“ — (რეჟ. ს. როსტოცკი)
* 1969 — „ღიმილის ბიჭები“ — ბაადური (რეჟ. რ. ჩხეიძე)

## რესურსები ინტერნეტში
* 
* ეროვნული ფილმოგრაფია — როლანდ (მიხო) ბორაშვილი
* 

## სქოლიო
კატეგორია:ქართველი კინორეჟისორები
კატეგორია:ქართველი სცენარისტები
კატეგორია:ქართველი მსახიობები
კატეგორია:დაბადებული 14 ოქტომბერი
კატეგორია:დაბადებული 1947
კატეგორია:მსახიობები ანბანის მიხედვით